Euroopan parlamentin päätöslauselma esityksestä Euroopan unionin lisätalousarvioksi nro 4/2006 varainhoitovuodeksi 2006, pääluokka III - komissio (11298/2006 - C6-0247/2006 - 2006/2149(BUD))



Virallinen lehti nro 306 E , 15/12/2006 s. 0274 - 0275



P6_TA(2006)0377 Lisätalousarvio nro 4/2006 Euroopan parlamentin päätöslauselma esityksestä Euroopan unionin lisätalousarvioksi nro 4/2006 varainhoitovuodeksi 2006, pääluokka III — komissio (11298/2006 — C6-0247/2006 — 2006/2149(BUD)) Euroopan parlamentti, joka - ottaa huomioon EY:n perustamissopimuksen ja erityisesti sen 272 artiklan 4 kohdan toiseksi viimeisen alakohdan, - ottaa huomioon Euratomin perustamissopimuksen ja erityisesti sen 177 artiklan, - ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 [1] ja erityisesti sen 37 ja 38 artiklan, - ottaa huomioon 15. joulukuuta 2005 lopullisesti vahvistetun Euroopan unionin yleisen talousarvion varainhoitovuodeksi 2006 [2], - ottaa huomioon talousarviota koskevasta kurinalaisuudesta ja talousarviomenettelyn parantamisesta 6. toukokuuta 1999 tehdyn Euroopan parlamentin, neuvoston ja komission välisen toimielinten sopimuksen [3], - ottaa huomioon komission 16. kesäkuuta 2006 esittelemän alustavan lisätalousarvioesityksen nro 4 vuoden 2006 yleiseen talousarvioon (SEC(2006)0760), - ottaa huomioon neuvoston 17. heinäkuuta 2006 hyväksymän esityksen lisätalousarvioksi nro 4 varainhoitovuodeksi 2006 (11298/2006 — C6-0247/2006), - ottaa huomioon työjärjestyksen 69 artiklan ja liitteen IV, - ottaa huomioon budjettivaliokunnan mietinnön (A6-0284/2006), A. ottaa huomioon, että esitys lisätalousarvioksi nro 4/2006 koskee talousarvion tulopuolta ja että siihen sisältyy seikkoja, jotka vaikuttavat yhteisön omien varojen jäsenvaltiokohtaisiin rahoitusosuuksiin, B. ottaa huomioon, että kyse on perinteisistä omista varoista, alv-maksujen määräytymisperusteista ja BKTL:sta laadittujen ennakkoarvioiden vuosittaisesta tarkistamisesta ja Yhdistyneen kuningaskunnan hyväksi tehtävän korjauksen rahoittamiseen tarvittavien maksuosuuksien teknisestä uudelleenlaskemisesta sekä ulkosuhteisiin liittyvän takuurahaston vuoden 2005 ylijäämästä, C. ottaa huomioon, että Brysselin Eurooppa-neuvoston kokouksessa joulukuussa 2005 komissiota kehotettiin tekemään kokonaisvaltainen ja laaja-alainen EU:n tulojen ja menojen uudelleentarkastelu, joka kattaa Yhdistyneelle kuningaskunnalle myönnetyn hyvityksen, sekä laatimaan vuosina 2008-2009 kertomuksen, johon liitetään asiaankuuluvat ehdotukset, D. ottaa huomioon, että komissio ottaa uudelleentarkastelun yhteydessä ja ehdotuksia laatiessaan huomioon Euroopan parlamentin toiminnan ja suositukset talousarviota koskevasta kurinalaisuudesta ja moitteettomasta varainhoidosta 17. toukokuuta 2006 tehdyn toimielinten välisen sopimuksen liitteenä olevassa julistuksessa 3 [4] säädettyjen ehtojen mukaisesti, E. ottaa huomioon, että parlamentti on käynnistänyt jäsenvaltioiden parlamenttien kanssa vuoropuhelun edistääkseen yhdessä tätä omien varojen järjestelmän kokonaisvaltaista uudelleentarkastelua parlamentin vahvistettuja oikeuksia kunnioittaen; 1. hyväksyy esityksen lisätalousarvioksi nro 4/2006 sellaisenaan; 2. kehottaa puhemiestä välittämään tämän päätöslauselman neuvostolle ja komissiolle. [1] EYVL L 248, 16.9.2002, s. 1. [2] EUVL L 78, 15.3.2006. [3] EYVL C 172, 18.6.1999, s. 1, sopimus sellaisena kuin se on viimeksi muutettuna Euroopan parlamentin ja neuvoston päätöksellä 2005/708/EY (EUVL L 269, 14.10.2005, s. 24). [4] EUVL C 139, 14.6.2006, s. 1. --------------------------------------------------